**Susanna Irene Rahkonen** (s. 18. toukokuuta 1968 Helsinki) on suomalainen poliitikko. Hän oli SDP:n kansanedustaja kaksi kautta Uudenmaan vaalipiiristä 1999–2007. Kesäkuussa 2012 Rahkonen kertoi siirtyneensä vihreisiin.

Elämä ja ura
------------

Rahkonen kirjoitti ylioppilaaksi vuonna 1986. Hän valmistui oikeustieteen kandidaatiksi Helsingin yliopistosta vuonna 1991 ja sai varatuomarin arvon vuonna 1995.

Rahkonen työskenteli tarkastuslautakunnan esittelijänä 1991–1994 ja Lohjan käräjäoikeuden notaarina 1994–1995. Ennen valintaansa eduskuntaan hän toimi sosiaali- ja terveysministeriön ylitarkastajana.

Kansanedustajakausiensa jälkeen Rahkonen työskenteli Net Effectin johtavana konsulttina 2008–2009. Vuodesta 2009 hän on ollut oman Vapaa Sektori -konsulttiyrityksensä toimitusjohtaja.

### Politiikka

Rahkonen valittiin eduskuntaan ensimmäisen keran vuoden 1999 vaaleissa ja uudelleen vuoden 2003 vaaleissa. Hän oli lakivaliokunnan varapuheenjohtaja 2003–2007. Rahkonen oli ehdolla myös vuonna 2007. Vuoden 2015 vaaleissa hän oli vihreiden ehdokas. Vuodesta 2013 hän on ollut Espoon tarkastuslautakunnan varapuheenjohtaja.

Rahkonen on ollut Espoon kaupunginvaltuuston jäsen vuosina 1989–2008 ja uudelleen vuodesta 2013. Hän ei ollut ehdolla vuoden 2008 kunnallisvaaleissa. Vuoden 2012 kunnallisvaaleissa hänet valittiin Espoon valtuustoon vihreiden listalta. Rahkonen oli kaupunginhallituksen jäsen 1997–1999 ja varapuheenjohtaja 2005–2006. Hän sai Espoo-mitalin vuonna 2004.

Rahkonen on kuulunut SDP:n puoluehallitukseen ja oli jäsen Uudenmaan maakuntahallituksessa vuosina 2001–2004. Vuonna 2007 ilmestyi Rahkosen kirja *Valta istuu sohvalla*, jossa hän otti kantaa muun muassa hyvinvointivaltion ja laajemman julkisen sektorin puolesta.

### Luottamustehtävät

Rahkonen oli Kemiran hallintoneuvoston jäsen 2001–2007. Hän oli Suomen Kuluttajaliiton puheenjohtaja 2002–2007 ja tasa-arvoasiain neuvottelukunnan jäsen 2003–2011. Rahkonen oli HOK-Elannon edustajiston jäsen 2004–2012 ja hallintoneuvoston jäsen 2008–2012.

Rahkonen on Espoon diakoniasäätiön valtuuskunnan puheenjohtaja vuodesta 2008.

Lähteet
-------

1. 1 2 3 4 5 6 7  .aspx Susanna Rahkonen *Suomen kansanedustajat*. Eduskunta.
2. ↑  Vaihtamalla paranee *susannarahkonen.blogspot.fi*.  2.6.2012. Viitattu 2.6.2012.
3. ↑  Entinen demarikansanedustaja loikkasi vihreiden ehdokkaaksi *Helsingin Sanomat*.  2.6.2012.  Arkistoitu 6.3.2014. Viitattu 30.3.2013.
4. 1 2 3 4 5 6  CV *Susanna Rahkosen verkkosivut*.  Arkistoitu 23.3.2016. Viitattu 12.1.2016.
5. 1 2  *Kuka kukin on 2015*, s. 729. Helsinki: Otava. ISBN 978-951-1-28228-0.
6. ↑  Eduskuntavaalit 18.3.2007: Uudenmaan vaalipiiri *Vaalit.fi*.  21.3.2007. Oikeusministeriö. Viitattu 12.1.2016.
7. ↑  Eduskuntavaalit 2015: Ehdokkaat Uudenmaan Vihreät.  Arkistoitu 15.7.2014. Viitattu 14.7.2014.
8. ↑  Verhon takaa kurkistelut riittävät - nyt eteepäin! *susannarahkonen.blogspot.fi*.  11.6.2014. Viitattu 14.7.2014.
9. ↑  Kunnallisvaalit 28.10.2012: Valitut ehdokkaat Espoo *Vaalit.fi*.  14.6.2013 (päivitetty). Oikeusministeriö. Viitattu 14.7.2014.
10. ↑  Karttunen, Anu: Susanna Rahkonen: Valta istuu sohvalla *Talouselämä*.  2.3.2007. Viitattu 12.1.2016.

Aiheesta muualla
----------------

* .aspx Susanna Rahkonen *Suomen kansanedustajat*. Eduskunta.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |